Diari Oficial de la Generalitat Valenciana


Sumari del DOGV 7092, del 20-08-2013 (2013/8402)

RESOLUCIÓ de 20 de juny de 2013, del secretari autonòmic de Justícia de la Conselleria de Governació i Justícia, per la qual es resol inscriure la baixa, en el Registre de Fundacions de la Comunitat Valenciana, de la Fundación 10.12.48 de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7092

Data del DOGV
:   20-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8402


Data del document
:   20-06-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 20 de juny de 2013, del secretari autonòmic de Justícia de la Conselleria de Governació i Justícia, per la qual es resol inscriure la baixa, en el Registre de Fundacions de la Comunitat Valenciana, de la Fundación 10.12.48 de la Comunitat Valenciana. [2013/8402]  
Vist l'expedient de baixa d'inscripció registral de la Fundación 10.12.48 de la Comunitat Valenciana, resulten els següents,  
  
Fets  
Primer. La Fundación 10.12.48 de la Comunitat Valenciana va ser inscrita per Resolució de data 10 de juny de 2011, del secretari autonòmic de Justícia, de la Conselleria de Justícia i Administracions Públiques, classificada de caràcter de foment de defensa dels drets humans i de cooperació per al desenrotllament, amb el número de registre 549V, en el Registre de Fundacions de la Comunitat Valenciana, sota el Protectorat de la Generalitat.  
Segon. Per mitjà d'un escrit de data 28 de maig de 2012 (registre d'entrada del dia 29, núm. 10855), el president de la Fundació exposa que en la reunió del Patronat del dia 24 de maig de 2012, va ser adoptat l'acord d'extensió de l'àmbit principal d'actuació de la Fundació a tot el territori nacional i de sol·licitar la seua adscripció al Protectorat del Ministeri de Sanitat, Servicis Socials i Igualtat.  
  
Tercer. Tramitat el corresponent expedient de canvi de Protectorat i modificació d'estatuts, la Fundación 10.12.48 va ser inscrita, en el Registre de Fundacions del Ministeri de Sanitat, Servicis Socials i Igualtat, amb el número 46-0206, per Orde SSI de data 12 de juny de 2013, de la Subdirecció General de Normativa, i es va adscriure al Protectorat del dit Ministeri, per la qual cosa resulta procedent donar de baixa la Fundació 101248 de la Comunitat Valenciana en el Registre de Fundacions de la Comunitat Valenciana.  
  
Fonaments jurídics  
Primer. El Decret 179/2012, de 14 de desembre, del Consell, establix l'estructura bàsica de la Presidència i de les conselleries de la Generalitat, i en el títol IX regula la Conselleria de Governació i Justícia. D'esta manera, per mitjà de Decret 194/2012, de 21 de desembre, del Consell, s'aprova el reglament orgànic i funcional de l'esmentada conselleria, a la qual s'atribuïx, en l'article 1, entre altres competències, la relativa a fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68 2011/, de 27 de maig, del Consell, establix que el Protectorat de les Fundacions de la Comunitat Valenciana s'exercix per la conselleria competent en matèria de fundacions, i que li correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre este expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat per Decret 68/2011, de 27 de maig, del Consell.  
  
Quart. De conformitat amb allò que disposa l'article 1 de la Llei 8/1998, de 9 de desembre, de Fundacions de la Comunitat Valenciana, relatiu a l'objecte i àmbit d'aplicació de la dita llei, es regiran pel que disposa esta les fundacions que desenrotllen principalment les seues funcions en el territori de la Comunitat Valenciana; per a determinar la submissió a la present llei caldrà ajustar-se al que, sobre l'àmbit territorial en què hagen de desenrotllar principalment les seues activitats, determinen els Estatuts de la fundació.  
Vistos els precedents legals mencionats i la resta de generals de pertinent aplicació, resolc:  
  
Primer  
Inscriure la baixa en el Registre de Fundacions de la Comunitat Valenciana de la Fundación 10.12.48 de la Comunitat Valenciana.  
  
Que es notifique la present resolució. Contra esta resolució, que és definitiva en via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Això, sense perjuí de poder interposar, si és el cas, recurs de reposició potestatiu, en el termini d'un mes davant del conseller de Governació i Justícia, o qualsevol altra acció que estime procedent.  
  
València, 20 de juny de 2013.- El secretari autonòmic de Justícia: Antonio Gastaldi Mateo.